Izvor: N1

Inicijativa "Ne davimo Beograd" postavila je patku s fantomkom ispred Skupštine grada, zbog slučaja rušenja u Savamali.

Patku su u toku dana uklonili radnici Gradske čistoće.

Izvor: Tanjug/Zoran Žestić

Podsetimo, u ponedeljak ujutro srušene su dve ulice u Savamali. Ko je rušio - na to pitanje nema odgovor ni opština na kojoj se dogodilo rušenje, ni Grad Beograd, a ni policija. Da stvar bude još intrigantnija, dok su se kuće rušile nepoznati muškarci s fantomkama zadržavali su i pretresali prolaznike.

Odbornik DS u Skupštini grada Beograda Balša Božović zatražio je danas, na sednici gradske Skupštine, da gradonačelnik Siniša Mali uvede vanredno stanje zbog tog rušenja i zbog toga što ljudi s fantomkama maltretiraju prolaznike. Predlog Božovića je odbijen.